Kvikmyndasýning í samstarfi Menningarhúsanna í Kópavogi , RIFF og Smárabíó . Tæplega 900 glaðbeittir grunnskólanemendur í Kópavogi mættu í Smárabíó 30/9 og 1/10 á kvikmyndasýningar á vegum Menningarhúsanna í Kópavogi í samstarfi við RIFF og Smárabíó . Nemendum í 4. og 5. bekk var boðið að sjá norsku verðlaunamyndina Los Bando og 9. og 10. bekk var boðið að sjá annað hvort bresku verðlaunamyndina Old Boys eða sigurmynd EFA í ár , hina hollensku The Fight Girl . Sýning þessi var í tengslum við RIFF sem er nú haldið í 16. sinn og fengu grunnskólanemendur Kópavogsbæjar hér nasasjón af því hvernig er að sækja kvikmyndahátíðir eins og RIFF . Að sýningu lokinn var svokallað Q & A með Gunnari Helgasyni , rithöfundi , leikara og leikstjóra , og Haraldi Ara Karlssyni , aðstoðarleikstjóra Íslands , þar sem umræðuefnin voru m.a. hvernig bíó verður til , hvernig bækur verða að bíómyndum og hvernig unnið er með myndmálið . Krakkarnir voru allir mjög áhugasamir um að vita meira um kvikmyndagerð og nýttu tækifærið til að spyrja Gunnar og Harald Ara spjörunum úr . Menningarhúsin í Kópavogi vildu með þessu samstarfi sýna grunnskólanemendum Kópavogs hve fjölbreyttur heimur kvikmyndanna getur verið og um leið gefa þeim smá innsýn inn í heim kvikmyndagerðar . Verkefnið var styrkt af lista - og menningarráði Kópavogsbæjar .